கேள்வி: கோயில் வீடு பற்றி தகவல் சொல்.
பதில்: கோயில் வீடு என்பது நாட்டார் தெய்வங்களை தங்களின் குடியிருப்புகளுக்கு மத்தியில் வீடொன்றைக் கட்டி வைத்திருப்பதாகும். கோயில் வீடு அவள் விகடன் 12.03.2010 பக்கம் 94 கோயில்வீடு கூடவே குடியிருக்கும் குலதெய்வம் பெரும்பாலும் குல தெய்வங்களுக்கே கோயில் வீடுகள் அமைக்கப்படுகின்றன. இவ்வாறு கோயில் வீடுகள் அமைக்கப்பட்ட பிறகு அங்கு வழிபடுபவர்களை கோயில் பங்காளிகள் என அழைக்கின்றார்கள். இவ்வாறு கோயில் பங்காளிகளுக்குள் திருமணம் செய்வதை தவிர்க்கின்றனர். காரணம் பலருடைய குலதெய்வங்கள் அவர்கள் குடியிருக்கும் பகுதிக்கு அருகிலேயே இருப்பதில்லை. கல்வி, வேலைவாய்ப்பு போன்ற காரணங்களுக்காக இடம்பெயரும் குடிபாட்டினர், வெகு தொலைவில் இருக்கும் குல தெய்வங்களின் கோயில்களுக்கு செல்வது கடினமான காரியமாக உள்ளது. குடிபாட்டினர் குலதெய்வக் கோயில்களுக்கு தங்களின் திருமண அழைப்பிற்கும், குழந்தையின் காதுகுத்திற்கும், அம்மாவாசை, சிவன்ராத்திரி போன்ற விசேச நாட்களுக்கும் செல்ல வேண்டியுள்ளது. அதனால் மிக தொலைவில் இருக்கும் குல தெய்வங்களின் கோயில்களுக்கு செல்லுதலுக்கு மாற்றாக கோயில் வீட்டினை உருவாக்குகின்றார்கள்.
கேள்வி: கோயில் வீடு - அனுமதி பற்றி தகவல் சொல்.
பதில்: இவ்வாறு கோயில் வீடு கட்டுவதற்கு குடிபாட்டினர் தங்கியிருக்கும் ஊரில் உள்ள கோயில் பங்காளிகளை ஒன்று சேர்க்கின்றனர். அவர்கள் ஒருமித்தக் கருத்துடன் குலதெய்வக் கோயிலில் உடுக்கை அடித்து குறி கேட்டல், சிவப்பு வெள்ளை பூ போட்டல் போன்ற முறைகளில் அனுமதி வாங்குகின்றனர். பின்பு அக்கோயிலிருந்து பிடிமண் எடுத்துவந்து தாங்கள் வசிக்கும் பகுதியிலேயே வீடொன்றினை கட்டி அதில் தெய்வத்தினை வைக்கின்றார்கள்.
கேள்வி: கோயில் வீடு - அமைப்பு என்பது என்ன?
பதில்: கோயில் வீடுகள் என்பவை பெரும்பாலும் இந்து சமய கோயில்களின் அமைப்பில் கட்டப்படுவதில்லை. எந்த ஆகம விதிகளையும், வாஸ்து விதிகளையும் பேணாது வீடுபோலவோ, உள் அறையும், வெளி மண்டபமும் உள்ளதாகவோ கட்டுகின்றனர். வெளிமண்டபத்தின் உறவினர்களுடன் அமரவும், அன்னதானம் போன்றவற்றில் உணவருந்தமும் பயன்படுத்துகின்றார்கள்.
கேள்வி: கோயில் வீடு - பிடிமண் எடுத்தல் பற்றி தகவல் சொல்.
பதில்: புதிய கோயில் கட்டுதல்: புதிய இடத்தில் குலதெய்வத்திற்குப் புதிய கோயில் கட்ட முற்படும் போது, பூர்வீகக் கோயிலில் இருந்து கொண்டு வரப்பட்ட பிடி மண்ணை அடித்தளத்தில் வைத்துப் பூஜித்து, அதன் மீதே புதிய கோயிலை எழுப்புவர். இதன் மூலம் பூர்வீகக் கோயிலின் ஆன்மீக ஆற்றல் புதிய கோயிலுக்கும் கடத்தப்படுவதாக நம்பப்படுகிறது.
கேள்வி: கோயில் வீடு - பூசாரி குறித்து விரிவாக சொல்லுங்கள்.
பதில்: கோயில் வீடுகளில் பிற இனத்தவர்களை பூசை செய்ய அனுமதிப்பதில்லை. கோயில் வீடு கட்டுகின்றவர்கள் தங்களுக்குள் ஒருவரை தேர்ந்தெடுத்து பூசாரியாக அறிவிக்கின்றார்கள். அந்த பூசாரிக்குப் பின் அவரது வாரிசுகள் அந்தப் பொறுப்பினை ஏற்கின்றார்கள். இந்தப் பூசாரிகள் எவ்வித சமஸ்கிருத, வேதங்களையும் கற்காமல் தங்களுக்குத் தெரிந்த தமிழ் மொழியிலேயே இறை வழிபாட்டினைச் செய்கின்றார்கள். கோயில்வீட்டில் சாமியை வணங்கும் போது மேலாடைப் போடுவதில்லை. துண்டினை இடுப்பில் கட்டிக் கொண்டு பூசை செய்கின்றார்கள். சாமிக்கு விருந்து படைக்கும் போது வாயைச்சுற்றி துண்டால் கட்டிக்கொண்டு படைக்கின்றனர்.
கேள்வி: கோயில் வீடு - திருவிழாக்கள் பற்றி நீங்கள் என்ன அறிந்துள்ளீர்கள்?
பதில்: அம்மாவாசை, மாத சிவராத்திரி, மகாசிவராத்திரி போன்ற நாட்களில் ஒன்று கூடி விழாவாக செய்கின்றனர். வருடத்திற்கு ஒருமுறை கொடை விழா எடுக்கின்றனர். அத்துடன் பூப்புநீராட்டு விழா, புதுத்தொழில் தொடக்கம், புதுஇல்ல புகுதல் மற்றும் திருமணம் போன்றவற்றுக்கு முதல் பத்திரிக்கையை குலதெய்வத்திற்கு வைக்கின்றார்கள். கொடை விழாவின் போது பல்வேறு விதங்களில் பணிகளை செய்பவர்களை தேர்ந்தெடுக்கின்றனர். கரூர் மாவட்டம் மணவாடி எனும் கிராமத்தில் இருக்கும் தொட்டியச்சியம்மன் கோயில் வீட்டில் திருவிழா நடக்கும் போது ஒவ்வொரு முறையும் பங்காளிகள் அனைவரும் ஒன்று சேர்கின்றனர். கரகம் எடுத்தல், வேல் எடுத்தல், குடை பிடித்தல், தொட்டியச்சியம்மன் பெட்டி எடுத்தல், கருப்பசாமி, பெரியசாமி பெட்டி எடுத்தல் என அனைத்தையும் அடுத்தடுத்து அருள் வருகின்ற நபர்களை வைத்து முடிவு எடுக்கின்றனர். சில கோயில்வீடுகளில் சீட்டுக் குலுக்கிப் போட்டும் எடுக்கின்றனர்.
கேள்வி: கோயில் வீடு - கோயில் வீடு மற்றும் குலதெய்வக் கோயில்: வேறுபாடுகள் குறித்து விரிவாக சொல்லுங்கள்.
பதில்: தமிழர் வழிபாட்டு மரபில் குலதெய்வக் கோயிலும், கோயில் வீடும் ஆன்மீக ரீதியாக ஒரே தெய்வத்தைக் குறிக்கப் பயன்படுத்தப்பட்டாலும், சமூக மற்றும் கட்டமைப்பு ரீதியாக அவை மாறுபடுகின்றன. {| class="wikitable sortable" style="text-align: left; width: 100%;" |- style="background:#f2f2f2; font-weight:bold;" ! பண்புகள் !! கோயில் வீடு !! குலதெய்வக் கோயில் |- | கட்டிடக் கலை & வடிவம் | எந்தவித ஆகம விதிகளும் இன்றி, பார்ப்பதற்கு ஒரு சாதாரண குடியிருப்பு வீடு போன்ற அமைப்பில் கட்டப்பட்டிருக்கும். கோபுரங்கள், பிரகாரங்கள் இருக்காது. | பெரும்பாலும் கோபுரம், பிரகாரம், பலிபீடம் மற்றும் கொடிமரம் போன்ற பாரம்பரிய கோயில் கட்டடக்கலை அமைப்புகளுடன் கட்டப்பட்டிருக்கும். |- | நில அமைவிடம் | வாழ்வாதாரத்திற்காக மக்கள் பூர்வீக ஊரை விட்டுப் புலம்பெயர்ந்து குடியேறிய புதிய இடங்களில் (நகரங்கள் அல்லது கிராமங்கள்) இது கட்டப்படும். | வம்சாவளியின் முன்னோர்கள் வாழ்ந்த, அல்லது தெய்வம் சுயம்புவாகத் தோன்றிய பூர்வீக கிராமத்தில் (மூலத் தலம்) அமைந்திருக்கும். |- | சொத்து உரிமை & சாவி | கோயில் வீட்டின் சாவி மற்றும் மேலாண்மை உரிமை அந்த வம்சாவளியின் பெரியவர் அல்லது நாட்டாமையிடம் மட்டுமே இருக்கும். இது முற்றிலும் தனியார் அல்லது ஒரு குறிப்பிட்ட குடும்பத்தின் கட்டுப்பாடு. | பரந்த அளவிலான பங்காளிகள், ஊர் ஊராட்சியினர் அல்லது தமிழக அரசின் அறநிலையத்துறை (HR&CE) கட்டுப்பாட்டில் இருக்கக்கூடும். |- | வழிபாட்டுப் பொருட்கள் | சிலைகளுக்குப் பதிலாக பெரும்பாலும் தெய்வத்தின் குறியீடுகளான வாள், பிரம்பு, வேல், கலசம் அல்லது பூர்வீகக் கோயிலில் இருந்து கொண்டு வரப்பட்ட பிடிமண் மட்டுமே முதன்மையாக வைத்து வழிபடப்படும். | கற்சிலைகள் அல்லது சுதைச் சிலைகள் மூலவராகப் பிரதிஷ்டை செய்யப்பட்டு, முறையான பீடங்கள் அமைத்து வழிபாடுகள் நடத்தப்படும். |- | பூசை முறைகள் | தினமும் பூசைகள் நடப்பதில்லை. செவ்வாய், வெள்ளிக்கிழமைகளில் அல்லது ஆண்டுக்கு ஒருமுறை திருவிழாக் காலங்களில் மட்டுமே இந்த வீடு திறக்கப்பட்டுப் பூசை செய்யப்படும். | பெரிய கோயில்களில் தினமும் காலையிலும் மாலையிலும் (ஒரு கால அல்லது இரு கால) நித்திய பூசைகள் தடையின்றி நடைபெறும். |- | சமூக நோக்கம் | தங்களின் சொந்த பந்தங்கள், பங்காளிகள் மட்டும் ஒன்றுகூடிச் சுப காரியங்கள் மற்றும் முடிவெடுக்கும் ஒரு "குடும்பக் கூடமாக" முதன்மையாகச் செயல்படுகிறது. | உலகம் முழுவதும் சிதறி வாழும் அந்தத் தெய்வத்தை வணங்கும் பல்லாயிரக்கணக்கான பங்காளிகள் மற்றும் பொது மக்கள் வந்து செல்லும் பொது வழிபாட்டுத் தலமாக விளங்கும். |}